<classify> MOGADISHU, SOMALIA SERIKALIya Somalia imekanusha tuhuma za Kenya kwamba imepiga mnada visima vya mafuta yapetroli na gesi vilivyoko baharini. Jumamosiiliyopita Serikali ya Kenya ilimrejesha nyumbani balozi wake mjini Mogadishukwa mashauriano kuhusu mvutano wa mpaka wa baharini wenye utajiri mkubwa wamafuta ya petroli na gesi. Kenyailichukua hatua hiyo kwa kile ilichodai uamuzi mbaya wa Somalia wa kupiga mnadavisima vya mafuta na gesi vilivyoko katika eneo lake la bahari linalopakana naSomalia. Lakinikatika taarifa yake juzi Jumapili, Serikali ya Somalia ilisema haina mpangowala haikuwa na mpango wa kufanya hivyo. Taarifahiyo ilitolewa baada ya kuwepo ripoti za kikao kilichofanyika katika mji mkuu waMogadishu cha maofisa wakuu serikalini akiwemo Rais Mohamed Abdullahi MohamedFarmajo na Waziri Mkuu Hassan Ali Khayre. Somaliakwa sasa haina mpango wala haikuwa na mpango wa kunadi sehemu yoyote katikaeneo linalogombaniwa baharini hadi pale Mahakama ya Kimataifa ya Masuala yaSheria ICJ itakapobaini mipaka ya nchi husika, imeeleza taarifa hiyorasmi. ImeihakikishiaKenya kuwa haitojihusisha katika shughuli zozote katika maeneo yaliyo kwenyemzozo hadi mahakama itakapotoa uamuzi wa mwisho. AwaliJumamosi jioni, Nairobi ilitangaza kumrudisha nyumbani balozi wake aliyepoMogadishu, Luteni Jenerali mstaafu Lucas Tumbo, ikidai kuwa uamuzi wa Somaliakupiga mnada eneo moja la mafuta mjini London wiki iliyopita ni sawa nauchokozi dhidi yake na mali yake asili. Piailimrudisha nyumbani balozi wa Somalia nchini Kenya, Mohamed Nur katika kileambacho Serikali ya Kenya baadaye ilifafanua kwenye vyombo vya habari nchinikuwa ni kutoa fursa ya majadiliano ya kila upande katika suala hilo. AidhaSomalia kupitia Wizara ya Mambo ya Nje ilikuwa imeeleza masikitiko yakekufuatia hatua hiyo ya Kenya kumrudisha balozi wake pasi kuwepo mashauriano.  <topic>: KIMATAIFA 